приемащите държави членки, като по този начин се стимулират инвестициите в проекти за възобновяема енергия.
 (13)Координацията на подпомагането от Съюза и националното подпомагане за нови проекти за възобновяема енергия може да се основава на дългосрочен график, публикуван съгласно член 6, параграф 3 от Директива (ЕС) 2018/2001.
 (14)Вноските от частния сектор могат да играят важна роля за финансирането на механизма и насърчаването на разпространението на проекти за възобновяема енергия по този механизъм. Тези вноски следва да се отчитат като допълнение към обвързващата цел на Съюза за поне 32 %. Следователно вноските от частния сектор могат да носят добавена стойност и да осигуряват допълняемост на проектите. Поради това, за да се увеличи прозрачността на тази допълняемост, възобновяемата енергия, произведена по проекти, получаващи подпомагане чрез вноски от частния сектор, може да бъде свързана с посочената в член 19, параграф 13 от Директива (ЕС) 2018/2001 екомаркировка за целия Съюз, в съответствие с таксономията за устойчиво финансиране. За да се стимулират вноските от частния сектор, частният субект, който допринася към механизма, може да поиска да получи гаранциите за произход за съответстващото на неговия принос производство на енергия, които могат да бъдат издадени за производството на енергия от възобновяеми източници в съответствие с член 19 от Директива (ЕС) 2018/2001 и съгласно националното законодателство.
 (15)В Регламент (ЕС) 2018/1999 се предвижда подпомагане от механизма под формата, наред с друго, на премии, които са в допълнение към пазарните цени. Тръжните процедури и оферти, посочени в член 33 от този регламент, ще се осъществяват чрез финансово подпомагане от механизма под формата на безвъзмездни средства.
 (16)В рамките на механизма на одобрените проекти следва своевременно да се предоставят на разположение достатъчни финансови ресурси, което може да включва изплащане на инвестиционна помощ в началото или въз основа на постигането на междинни цели.
 (17)В допълнение, съгласно Регламент (ЕС) 2018/1999 по механизма може да се предоставя подпомагане под формата на финансови инструменти, като например нисколихвени заеми. За да се приложат тези финансови инструменти и в същото време да се осигури съгласуваност с усилията за рационализиране на финансовите инструменти на Съюза в обхвата на многогодишната финансова рамка за периода 2021—2027 г., е уместно такова подпомагане да се предоставя чрез други инструменти или програми на Съюза. Ефективността на разходите за подпомагане може да бъде подобрена чрез съчетаване на форми на подлежаща на връщане подкрепа и форми на неподлежаща на връщане подкрепа, например чрез принос в операции за смесено финансиране в рамките на инструмента на Съюза за подкрепа на инвестициите.
 (18)Подпомагането по механизма следва да се разпределя чрез състезателни покани за представяне на предложения за нови проекти за възобновяема енергия, при които всички технологии, определени като технологии за възобновяема енергия съгласно Директива 2018/2001, следва да бъдат допустими за подпомагане по механизма за финансиране. Съхраняването на енергия може да бъде допустимо за подпомагане по линия на механизма само когато се използва в комбинация с нов капацитет за енергия от възобновяеми източници. Проектите за енергия от възобновяеми източници, подкрепяни по линия на механизма, следва да спазват съответното законодателство на Съюза и националното законодателство в областта на околната среда, както и